stanford-oval/wikipedia huggingface dataset:
Markku Koli
Ura

Markku Koli syntyi oululaisperheeseen, hänen vanhempansa olivat ekonomi Jouni Koli ja kanslisti Irma Sandman. Koli pääsi ylioppilaaksi Oulun lyseosta toukokuussa  1973.
Koli on valmistunut Kadettikoulusta kenttätykistölinjalta vuonna 1978, vuonna 1987 Sotakorkeakoulusta ja vuonna 1993 Yhdysvaltain maavoimien komentaja- ja esikuntakorkeakoulusta. Hän työskenteli elokuusta 2009 lähtien syyskuuhun 2011 asti Pääesikunnan päällikkönä.
Sitä ennen hän palveli muun muassa Pääesikunnan operaatiopäällikkönä heinäkuun 2009 loppuun asti. Koli on palvellut muun muassa 1990-luvulla Panssariprikaatiin kuuluvan Jääkäritykistörykmentin komentajana. Lisäksi hän on toiminut sotakorkeakoulun opettajana.
Kesällä 2011 Koli ilmoitti eroavansa Puolustusvoimien palveluksesta ja siirtyvänsä Arabiemiraatteihin sotilasjohdon neuvonantajaksi.
Kolia pidettiin vahvana ehdokkaana puolustusvoimain uudeksi komentajaksi Juhani Kaskealan jälkeen kenraali Ari Puheloisen ja kenraali Ilkka Asparan ohella.
Koli määrättiin vuonna 2010 maksamaan puolustusvoimille lähes 7 000 euroa vahingonkorvausta edustusasuntonsa remontista. Jyri Häkämiehen johtama puolustusministeriö kielsi 18. maaliskuuta 2009 kalliiden edustusasuntojen hankkimisen armeijan ylimmälle johdolle, mutta viisi päivää myöhemmin pääesikunnan tulevaksi johtajaksi valitulle Kolille vuokrattiin asunto Eiranrannasta. Edellisenä vuonna valmistuneessa talossa sijainnut asunto remontoitiin edustustehtäviä varten ja sinne hankittiin irtaimistoa, ja remontin ja hankintojen yhteissumma oli lähes 94 000 euroa. Toukokuun lopulla puolustusvoimain komentaja Juhani Kaskeala päätti laittaa edustusasunnoista luopumisen käytäntöön ja Kolin asuntoon hankittu irtaimisto siirrettiin suurilta osin puolustusvoimien varastoon. Koli muutti asuntoon myöhemmin ja lunasti sinne jääneen vähäisen irtaimiston itselleen. Puolustusvoimain komentajaksi pääesikunnan johdosta ylennyt Ari Puheloinen määräsi marraskuussa 2010 Kolin korvaamaan puolustusvoimille aiheutuneen noin 28 000 euron vahingon, koska Kolin olisi asemassaan pitänyt tuntea ohjeistus, mutta korvausta kohtuullistettiin neljäsosaan.
Markku Kotilainen

Markku Kustaa Kotilainen (s. 23. syyskuuta 1953) on suomalainen taloustieteilijä ja tutkimusjohtaja. Hän on koulutukseltaan valtiotieteiden tohtori (kansantaloustiede) Helsingin yliopistosta. Hänen väitöskirjansa aihe oli ”Exchange Rate Unions: A Comparison with Currency Basket and Floating Rate Regimes”. Hän on opiskellut lisäksi Munsterin yliopistossa ja Kielin yliopiston alaisessa maailmantalouden tutkimuslaitoksessa (Institut fur Weltwirtschaft) advanced studies in international economic policy research -ohjelmassa. Hän työskenteli Elinkeinoelämän tutkimuslaitoksessa (Etla) tutkimusjohtajana tutkimusohjelmassa ”makrotalous, kansainvälinen talous ja suhdanteet” marraskuuhun 2018 asti, jolloin hän jäi eläkkeelle. Ennen tätä tehtävää hän toimi Etlassa tutkijana, ennustepäällikkönä ja tutkimuspäällikkönä. Ennen Etlaan tuloaan Kotilainen työskenteli vanhempana tutkijana valtiovarainministeriön kansantalousosastolla (1985–1986) ja sitä ennen tutkijana Pellervon taloudellisessa tutkimuslaitoksessa (PTT) (1983–1985). Kotilaisen keskeiset tutkimusalueet ovat olleet kansainvälinen makrotalous, ulkomaankauppa ja suorat sijoitukset sekä suhdannevaihtelut. Merkittävä osa tutkimuksesta on käsitellyt Euroopan integraatiota, erityisesti talous- ja rahaliittoa. Lisäksi hän on tehnyt aluetalouden ja innovaatioiden tutkimusta. Kotilainen johti Etlan ennustetoimintaa 1996–2000 ja uudelleen vuodesta 2009 vuoteen 2018.
Aiheesta muualla

Kotilainen, Markku – Etla (Arkistoitu – Internet Archive)
Maja Rydman

Maj-Lis von Wachenfeldt, kirjailijanimi Maja Rydman  (4. syyskuuta 1911 Helsinki – 15. tammikuuta 1948) oli suomalainen ruotsin kielellä kirjoittanut runoilija.
Vuosina 1942–1943 Rydman oli avioliitossa kirjailija Atos Wirtasen kanssa.
Teoksia

Honungsnästet.  Helsingfors:  Schildt, 1941.
Sallinens ungdom.  Stockholm:  Stenmans, 1945.
Helene Schjerfbeck : in memoriam. Förord Maja Rydman-von Wachenfeldt.  Stockholm:  Stenmans konstsalong, 1946.
Mario Golf (Nintendo 64)

| Mario Golf |
| --- | --- |

Kehittäjä:  Camelot Software Planning
Julkaisija:  Nintendo
Ohjaaja:  Haruki Kodera
Tuottaja:  Shinji Hatano Hiroyuki Takahashi Shugo Takahashi Hidetoshi Endo
Suunnittelija:  Hiroyuki Takahashi Shugo Takahashi
Säveltäjä:  Motoi Sakuraba
Pelisarja:  Mario Golf
Pelimoottori:  Everybody's Golf
Julkaistu:  Nintendo 64JP 11. kesäkuuta 1999NA 26. heinäkuuta 1999PAL 14. syyskuuta 1999
Lajityyppi:  urheilupeli
Pelimuoto:  yksinpeli, moninpeli
Alusta:  Nintendo 64
Jakelumuoto:  N64-pelimoduuli
Lisää peliartikkeleitaVideopelien teemasivulla
Infobox OK      : 
Mario Golf on Camelot Software Planningin kehittämä ja Nintendon julkaisema urheilupeli. Peli on julkaistu vuonna 1999 Nintendo 64 -pelikonsolille ja peli on Mario Golf -pelisarjan ensimmäinen. Pelistä on tehty myös versio Game Boy Colorille.[lähde? ] Peli on julkaistu Virtual Consolelle vuonna 2008. Peliin voi osallistua kerralla yhteensä 1-4 pelaajaa.
Äänirooleissa

| 0 | 1 | 2 |
| --- | --- | --- |
|  Charles Martinee  | … |  Mario, Luigi, Wario   |
|  Jen Taylor  | … |  Prinsessa Peach, Toad   |
Aiheesta muualla

Mario Golf MobyGamesissa (englanniksi)
Mario Golf MobyGamesissa (englanniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Mallos

Mallos voi viitata seuraaviin:
Mallos, antiikin aikainen kaupunki Kilikiassa
Mallos, järvi Kangasniemellä Suomessa
Mallos, hämähäkkisuku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mallos”, voi hakea sivunnimihaulla, laajalla sivunnimihaulla tai tekstihaulla.
Marsilaiset

Marsilaiset ovat Mars-planeetan kuvitteellisia asukkaita. Nykytiedon mukaan Marsissa ei todellisuudessa ole kuvitellun kaltaista elämää.
Elämä Mars-planeetalla

Elämästä Marsissa on aiemmin spekuloitu paljon. Muun muassa Percival Lowell (1855–1916) oli vakuuttunut Marsin kanavien olemassaolosta. Kuitenkaan ei ole olemassa mitään merkkejä siitä, että Marsissa olisi koskaan ollut älyllistä elämää.
Tieteiskirjallisuus

Marsilaiset ovat olleet varsin suosittuja hahmoja tieteistarinoissa. Niitä ovat kuvanneet muun muassa Edgar Rice Burroughs (Mars-kirjat), H. G. Wells, Kurt Vonnegut ja Ray Bradbury. Wellsin romaanissa Maailmojen sota (1898) marsilaiset tekevät hyökkäyksen Maahan. Romaanin pohjalta tehdyssä kuunnelmassaan nuori Orson Welles säikäytti amerikkalaiset radionkuuntelijat vuonna 1938 luulemaan hyökkäystä todeksi.
Viihteessä

DC Comicsin sarjakuvahahmo Metsästäjä Marsista on kuvattu pitkäksi, kaljuksi ja vihreäihoiseksi humanoidiksi. Prätkähiiret ovat samannimisessä sarjassa marsilaisia, jotka tekivät maahan pakkolaskun. Marsilaisia näkyy myös useissa muissa sarjakuvissa, kuten Aku Ankoissa.
Populaarikulttuurissa marsilaiset on usein kuvattu niin sanottuina ”pieninä vihreinä miehinä”.
Maja Trochimczyk

Maja Trochimczyk (vuosina 1987–2000 Maria Anna Harley; s. 30. joulukuuta 1957) on puolalais-yhdysvaltalainen musiikkitieteilijä ja runoilija. Hän opiskeli Varsovan yliopistossa, josta sai taiteiden maisterin oppiarvon musiikkitieteessä vuonna 1986 sekä Fryderyk Chopin -musiikkiyliopiston, josta sai taiteiden maisterin arvon ääni-insinööritaidossa vuonna 1987. Muutettuaan Kanadaan vuonna 1988 Trochimczyk sai filosofian tohtorin arvon musiikkitieteessä McGillin yliopistosta 1994.
Tohtoriksi väiteltyään Trochimczyk sai vuosiksi 1994–1996 Social Sciences and Humanities Research Council of Canadan stipendin, jonka tuella hän suoritti kaksi puolalaista nykymusiikkia koskenutta tutkimushanketta. Elokuussa 1996 hän liittyi Etelä-Kalifornian Thornton-musiikkikoulun henkilökuntaan. Hänen tutkimuksellisiin kiinnostuksen aiheisiinsa ovat lukeutuneet 1900-luvun musiikin historia ja estetiikka, puolalaiset säveltäjät (Grażyna Bacewicz, Witold Lutosławski), naissäveltäjät, musiikkifilosofia ja musiikin ekologia. Puolalaisen musiikin keskuksessa Trochimczyk on toiminut Polish Music History Seriesin ja vuonna 1998 perustamansa Polish Music Journal -internetjulkaisun päätoimittajana. Hänen tuotantoonsa runoilijana kuuluu The Rainy Bread. Poems from Exile (2016), joka toi hänelle Puolalais-amerikkalaisen historiayhdistyksen Creative Arts Prizen. Trochimczyk oli Sunland-Tujungan nimikkorunoilija vuosina 2010–2012.
Trochimczykin omiin musiikkijulkaisuihin kuuluvat kirjat After Chopin: Essays in Polish Music (2000) ja The Music of Louis Andriessen (2002). Hän on ollut mukana laatimassa myös muun muassa The New Grove Dictionary of Music and Musicians II -teosta.
Aiheesta muualla

Viralliset sivut (englanniksi)
Massena

| Massena |
| --- | --- |
 New York State Route 420 päättyy Massenaan.
 Massena
 Koordinaatit: 44°55′49″N, 74°53′33″W 
Valtio:  Yhdysvallat
Osavaltio:  New York
Piirikunta:  St. Lawrence
Hallinto:  
 – Pormestari:  Tim Currier
Pinta-ala:  
 – Kokonaispinta-ala:  145,4 km²
 – Josta vettä:  30,5 km² 
Korkeus:  61 m
Väkiluku (2010):  10 067
 – Väestötiheys:  69 as./km²
Lempinimi::  Gateway to the Fourth Coast
 
 www.massena.us 
Infobox OKVirheellinen NIMI-arvo: 
Massena on noin 10 000 asukkaan pikkukaupunki New Yorkin osavaltioon kuuluvassa St. Lawrencen piirikunnassa. Se sijaitsee Saint Lawrence -joen rannalla lähellä Kanadan rajaa ja on saanut nimensä André Massénalta, joka palveli marsalkkana Napoleonin armeijassa. Kaupunki perustettiin 3. maaliskuuta 1802, ja merkittävä osa sen väestöstä on alkuperältään ranskalaisia ja intiaaneja. Tärkeimpiä työllistäjiä ovat Alcoan omistama alumiinitehdas, New York Power Authorityn vesivoimalaitos sekä Saint Lawrencen vesitie.
Massenan kaupunkiin kuuluu Massenan keskustan lisäksi kylät Massena Center, Massena Springs, Raquette River ja Rooseveltown.
Married to the Game

| Married to the Game Too Short |
| --- | --- | --- |

Studioalbumin tiedot
 Äänitetty : 2003
 Tuottaja(t): Ant Banks, Jazze Pha, Lil Jon, Dez
 Tyylilaji: rap
 Kesto: 62.31
 Levy-yhtiö: Jive
Listasijoitukset
  Billboard Hot 100: #84
Too Shortin muut julkaisut
| What's My Favorite Word 2002 | Married to the Game 2003 | Blow the Whistle 2006 |
Married to the Game on yhdysvaltalaisen hip-hop artisti Too Shortin viidestoista albumi. Albumi julkaistiin 4. marraskuuta 2003.
Kappaleiden aiheita ovat pääasiassa parittaminen ja seksi.
Kappaleet

| # | Nimi | Tuottaja | Vierailija(t) | Kesto |
| --- | --- | --- | --- | --- |
| 1 | "Choosin'" | Jazze Pha | Jagged Edge, Jazze Pha | 3:57 |
| 2 | "What She Gonna Do?" | Ant Banks |  | 4:41 |
| 3 | "That's How It Goes Down" | Lil Jon | Oobie | 5:01 |
| 4 | "You Can't F**k With Us" | Lil Jon | N.O.R.E., Petey Pablo | 3:52 |
| 5 | "Shake That Monkey" | Lil Jon | Lil Jon & the East Side Boyz | 4:38 |
| 6 | "Burn Rubber" | Lil Jon |  | 3:19 |
| 7 | "Hey, Let's Go" | Lil Jon | Cutty Cartel, Devin the Dude | 4:23 |
| 8 | "Pimpandho.com" | Dez |  | 3:44 |
| 9 | "Hobo Hoeing" | Dez |  | 4:09 |
| 10 | "Get It" | Dez |  | 3:56 |
| 11 | "Married To The Game" | Dez |  | 2:37 |
| 12 | "California Girls" | Dez |  | 3:52 |
| 13 | "What's A Pimp?" | Dez |  | 5:54 |
| 14 | "Don't Act Like That" | Dez |  | 4:00 |
| 15 | "Short Short" | Dez |  | 4:21 |
Marson (sukunimi)

Marson on muun muassa seuraavien henkilöiden sukunimi:
Alberto Marson (1925–2018), brasilialainen koripalloilija
Lou Marson (s. 1986), yhdysvaltalainen baseballin olympiamitalisti
Mike Marson (s. 1955), kanadalainen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Marssiantenni

Marssiantenni on kannettavan kenttäradion kaikkein heikkotehoisin, mutta maastokelpoisin antenni. Se on lyhyt piiska-antenni joka koostuu kourun muotoon taivutetuista metallisäleistä. Muotoilun ansiosta se taipuu ja palautuu suoraksi taivutuksen jälkeen. Varustepussissa sitä säilytetään taitettuna. Sen varren tyvessä on taivutettava jatkos, mikä mahdollistaa antennin vääntämisen eri asentoihin heikon kuuluvuuden parantamiseksi tai asentoon, mikä ei haittaa maastoutumista, ryömimistä tai syöksymistä.  Ellei marssiantennia taivuteta, on sen suuntakuvio ympyränmuotoinen.
Marssiantennia tehokkaampi antenni on normaaliantenni
Markku Kivekäs

| Markku Kivekäs |
| --- | --- |
 Markku Kivekäs kokoelmineen vuonna 1971.
Henkilötiedot
Syntynyt: 16. kesäkuuta 1947 Helsinki
Kuollut: 30. toukokuuta 2008 (60 vuotta) Helsinki
Kansalaisuus:   Suomi
Ammatti:  Aku Ankan päätoimittaja 1988–2007 Disney-asiantuntija ja -keräilijä
Markku Olli Juhani Kivekäs (16. kesäkuuta 1947 Helsinki – 30. toukokuuta 2008 Helsinki) oli suomalainen Disney-asiantuntija ja -keräilijä. Hän toimi Aku Ankka -lehden päätoimittajana vuosina 1988–2007. Hän jätti kaikkien aikojen huippulevikissään olevan Aku Ankan yli 35 vuoden työuran jälkeen. Hän oli tullut lehteen töihin jo vuonna 1970. Hän yleni toimitussihteeriksi vuonna 1976 ja toimituspäälliköksi vuonna 1986.
Sarjakuvaneuvos Kivekäs kiinnostui Aku Ankasta jo lapsuudessaan ja voitti television Tupla tai kuitti -tietokilpailun pääpalkinnon kahdesti, vuonna 1962 aiheena Aku Ankka ja 1965 aiheena Disneyn piirroselokuvat. Hän tapasi Walt Disneyn Los Angelesissa vuonna 1966. Tapaaminen johdatti Kivekkään uravalinnan lopullisesti Disney-sarjakuvien pariin.
Kivekkään päätoimittajakaudella Aku Ankka -lehden yleisilme muuttui paljon. Entisestä poiketen muun muassa piirtäjien ja käsikirjoittajien nimet tuotiin esille tarinoiden oheen. Kivekkään panos populaarikulttuuriin ilmenee lukuisten Aku Ankan sivuilta elämään jääneiden lentävien lauseiden ja mielikuvituksellisten käännösten kautta. Kivekkään organisoima Carl Barksin Suomen vierailu vuonna 1994 oli myös näkyvä mediatapahtuma. Aku Ankan 2. heinäkuuta 2008 ilmestynyt numero 27/2008 omistettiin kokonaan Kivekkään muistolle. Lehti sisälsi kirjoituksen hänen elämästään sekä Carl Barksin ”Takaisin Klondikeen” -tarinan sen alkuperäisellä Kivekkään laatimalla suomennoksella, jota hän itse piti yhtenä merkittävimmistä käännöksistään.
Kirjallisuutta

Tuliara, Pekka: Disney, Aku ja minä: Markku Kivekäs muistelee.  Helsinki:  Sanoma Magazines Finland, 2007.  ISBN 978-951-322-247-5.
Aiheesta muualla

Markku Kivekkään muistokirjoitus Helsingin Sanomissa.
Kivekkään ystävien sekä kollegoiden muistoja. Ankkalinnake-sivusto.
Kivekkään lyhyt haastattelu. (Arkistoitu – Internet Archive)
Markku Kivekäs Ylen Elävässä arkistossa.
Laine, Jukka: Disneyn elokuvista ja Aku Ankasta heijastuu koko maailma. (Arkistoitu – Internet Archive) Kvaak.fi 26.5.2007.
Martianus Capella

Martianus Minneus Felix Capella (400-luku) oli roomalainen pakanallinen myöhäisantiikin ajan kirjoittaja ja uusplatonilaisiin luettavissa oleva filosofi.
Martianus tunnetaan ennen kaikkea allegorisesta teoksestaan De nuptiis Philologiae et Mercurii (”Filologian ja Merkuriuksen avioliitto”). Hän kirjoitti kirjan vuoden 410, jolloin Alarik tuhosi Rooman, ja vuoden 429, jolloin vandaalit valloittivat Pohjois-Afrikan, välillä. 500-luvun puolessavälissä retoriikan opettaja Securus Memor Felix lainasi hänen teostaan, mikä osoittaa, että se oli hänen käytössään jo tuolloin.
Aiheesta muualla

Martianus Capella. Catholic Encyclopedia. (englanniksi)
Matkalla maineeseen (radio-ohjelma)

Matkalla maineeseen  oli Yleisradion rinnakkaisohjelmassa epäsäännöllisesti lähetetty rock-ohjelma 1970-luvun lopulla. Ohjelmassa esiteltiin tuore musiikintekijä, yhtye tai artisti, jonka ensialbumi soitettiin usein kokonaan tai lähes kokonaan. Ohjelma kesti 40 minuuttia, ellei urheilulähetys vienyt ohjelma-aikaa kokonaan tai osittain.
MM-rallikausi 1999

MM-rallikausi 1999 oli järjestyksessään rallin maailmanmestaruussarjan 27. kausi. Kausi alkoi Monte Carlo -rallilla 17. tammikuuta ja päättyi Walesin ralliin 23. marraskuuta. Kuljettajien mestaruuden voitti Tommi Mäkinen.
Kilpailut

| Nro | Päivämäärä | Ralli | Voittaja | Raportti |
| --- | --- | --- | --- | --- |
| 1. | 17.–20. tammikuuta |  Monte Carlon ralli |  Tommi Mäkinen | Raportti |
| 2. | 12.–14. helmikuuta |  Ruotsin ralli |  Tommi Mäkinen | Raportti |
| 3. | 26.–28. helmikuuta |  Safari-ralli |  Colin McRae | Raportti |
| 4. | 21.–24. maaliskuuta |  Portugalin ralli |  Colin McRae | Raportti |
| 5. | 19.–21. huhtikuuta |  Katalonian ralli |  Philippe Bugalski | Raportti |
| 6. | 7.–9. toukokuuta |  Korsikan ralli |  Philippe Bugalski | Raportti |
| 7. | 22.–25. toukokuuta |  Argentiinan ralli |  Juha Kankkunen | Raportti |
| 8. | 6.–9. kesäkuuta |  Akropolis-ralli |  Richard Burns | Raportti |
| 9. | 15.–18. heinäkuuta |  Uuden-Seelannin ralli |  Tommi Mäkinen | Raportti |
| 10. | 20.–22. elokuuta |  Suomen ralli |  Juha Kankkunen | Raportti |
| 11. | 17.–19. syyskuuta |  Kiinan ralli |  Didier Auriol | Raportti |
| 12. | 11.–13. lokakuuta |  Sanremon ralli |  Tommi Mäkinen | Raportti |
| 13. | 4.–7. marraskuuta |  Australian ralli |  Richard Burns | Raportti |
| 14. | 21.–23. marraskuuta |  Ison-Britannian ralli |  Richard Burns | Raportti |
Tulokset > Pistejärjestelmä

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Sijoitus | 1 | 2 | 3 | 4 | 5 | 6 |
| Pisteet | 10 | 6 | 4 | 3 | 2 | 1 |
Tulokset > Valmistajat

| Sija | Valmistaja | Nro | MON  | SWE  | KEN  | POR  | ESP  | FRA  | ARG  | GRE  | NZL  | FIN  | CHN  | ITA  | AUS  | GBR  | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  Toyota Castrol Team | 3 | Kesk. | 2 | 3 | 2 | Kesk. | 13 | 5 | 2 | 5 | 3 | 3 | Kesk. | 2 | Kesk. | 109 |
| 1 |  Toyota Castrol Team | 4 | 3 | 4 | 2 | 3 | 1 | 31 | 3 | Kesk. | 4 | Ret1 | 1 | 3 | Kesk. | Kesk. | 109 |
| 2 |  Subaru World Rally Team | 5 | 6 | 5 | Kesk. | 4 | 4 | 5 | 2 | 1 | Kesk. | 2 | 2 | Kesk. | 1 | 1 | 105 |
| 2 |  Subaru World Rally Team | 6 | 2 | 6 | Kesk. | Kesk. | 5 | Kesk. | 1 | Kesk. | 2 | 1 | 4 | 5 | Kesk. | 2 | 105 |
| 3 |  Marlboro Mitsubishi Ralliart | 1 | 1 | 1 | EX | 5 | 2 | 42 | 4 | 3 | 1 | Kesk.2 | Kesk. | 1 | 3 | Kesk. | 83 |
| 3 |  Marlboro Mitsubishi Ralliart | 2 | Kesk. | 7 | Kesk. | Kesk. | 3 | 6 | Kesk. | 4 | 6 | 8 | Kesk. | 4 | 4 | 5 | 83 |
| 4 |  Ford Motor Co | 7 | EX | Kesk. | 1 | 1 | Kesk. | 2 | Kesk. | Kesk. | Kesk. | Kesk. | Kesk. | Kesk. | Kesk. | Kesk. | 37 |
| 4 |  Ford Motor Co | 8 | EX | 3 | 4 | 6 | Kesk. | Kesk. | 6 | Kesk. | Kesk. | Kesk. | Kesk. | 6 | 7 | 6 | 37 |
| 5 |  SEAT Sport | 9 | 5 | 8 | 5 | Kesk. | 7 | 8 | Kesk. | Kesk. | Kesk. | 5 | 5 | 7 | 6 | 3 | 23 |
| 5 |  SEAT Sport | 10 | 4 | Kesk. | Kesk. | Kesk. | 6 | 7 | Kesk. | Kesk. | 3 | 63 | Kesk. | Kesk. | 8 | Kesk. | 23 |
| 6 |  Peugeot Esso | 14 |  |  |  |  |  | Kesk. |  | Kesk. |  | 7 |  | Kesk. | Kesk. | Kesk. | 11 |
| 6 |  Peugeot Esso | 15 |  |  |  |  |  | Kesk. |  | Kesk. |  | 4 |  | 2 | 5 | Kesk. | 11 |
| 7 |  Škoda Motorsport | 11 | Kesk. |  |  | Kesk. | Kesk. |  |  | 5 |  | Kesk. |  | Kesk. |  | Kesk. | 6 |
| 7 |  Škoda Motorsport | 12 | Kesk. |  |  | Kesk. | Kesk. |  |  | 6 |  | 9 |  | 8 |  | 4 | 6 |

| Sija | Valmistaja | Nro | MON  | SWE  | KEN  | POR  | ESP  | FRA  | ARG  | GRE  | NZL  | FIN  | CHN  | ITA  | AUS  | GBR  | Pisteet |

1 2 3 – Sijoitus televisioidulla erikoiskokeella
Aiheesta muualla

Kausi eWRC-sivustolla (englanniksi)
Rallin maailmanmestaruussarjan kaudet
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024
Kauden 1999 kilpailut kartalla.
Marrella splendens

| Marrella |
| --- | --- |

 Kambrikausi 
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  †Marrellomorpha
Lahko::  †Marrelliina
Suku::  †Marrella  Walcott, 1912
Laji::  splendens
Kaksiosainen nimi
 † Marrella splendens  Walcott, 1912 
Katso myös
   Marrella splendens Wikispeciesissä   Marrella splendens Commonsissa 
Infobox OKVirheellinen NIMI-arvo: 
Marrella splendens oli keskisellä kambrikaudella noin 515 miljoonaa vuotta sitten elänyt selkärangaton merieläin. Se on Kanadan kalliovuorilla sijaitsevan Burgess Shalen fossiiliesiintymän ylivoimaisesti yleisin laji ja siitä tunnetaan yli 15 000 yksittäistä fossiilia.
Marrella oli pieni, alle kahden senttimetrin pituinen eläin. Sen ruumis jakaantui 24–26 jaokkeeseen, joista kuhunkin liittyy kaksi paria ulokkeita. Näistä alempi pari toimi jalkoina ja ylemmät ovat olleet kiduksia. Marrellalla oli kaksi paria tuntosarvia ja silmät pään alapinnalla. Se oli luultavasti raatoja ja jätteitä syönyt pohjaeläin.
Taksonomisesti Marrella kuuluu niveljalkaisiin, mutta se poikkeaa niin kaikista nykyisin tunnetuista niveljalkaisten ryhmistä kuin jo sukupuuttoon hävinneistä fossiililöydöksistäkin. Sillä on liikaa tuntosarvia, liian vähän jalkoja ja liian vähän jaokkeita jalkaparia kohti, jotta se olisi trilobiitti. Toisaalta sillä ei ole äyriäisille tyypillisiä raajoja suun ympärillä. Myös jalkojen rakenne eroaa äyriäisistä.
Marrella splendens
Aiheesta muualla

Kuva fossiilista
Geological Survey of Canada (Arkistoitu – Internet Archive)
3D-malli eläimestä (Arkistoitu – Internet Archive)
Smithsonian National Museum of Natural History
Madeiran ralli

|  Madeiran ralli |
| --- | --- |
Sarja:  rallin EM-sarja
Ensimmäinen tapahtuma:  1959
Madeiran ralli (viralliselta nimeltä Rali Vinho da Madeira) on vuodesta 1959 alkaen järjestetty rallikilpailu Madeiran saarella. Kilpailu on kuulunut rallin EM-sarjaan sekä Intercontinental Rally Challenge -sarjaan Portugalin kansallisen sarjan lisäksi. Suomalaisiin voittajiin kuuluu Henri Toivonen, joka voitti kilpailun vuonna 1984, ja Ari Vatanen, joka voitti kilpailun vuonna 1978. Kilpailu on kuulunut rallin EM-sarjaan vuodesta 1979 lähtien.
Aiheesta muualla

Rali Vinho da Madeira 2022, erikoiskokeet kartalla (englanniksi)